Servijev zid
Servijev zid (latinski: Murus Servii Tullii; italijanski: Mura Serviane) izgrađen je u vrijeme rane Rimske Republike u 4. vijeku p. n. e. u Rimu. Nazvan je po šestom rimskom kralju Serviju Tuliju, koji je vladao u 6. vijeku p. n. e, iako današnji ostaci potječu iz perioda nakon što je Rim bio uništen u napadu Cisalpinskih Gala 390. p. n. e. Bio je visok do 10 m, širok 3,6 m, a dug 11 km. Opasavao je grad Rim i obuhvatao je približno 1.000 hektara zemljišta, uključujući i sedam rimskih brežuljaka. Pratio je topografiju okoline, pružajući logističku prednost za odbranu grada. Sagradili su ga grčki inženjeri i ta konstrukcija jedan je od prvih primjera korištenja cementa u antičko doba. Samo manji dio zida preostao je do danas.